作者：仇远
词牌/韵律：爱月夜眠迟・爱月夜眠迟慢

paragraphs: 小市收镫，渐柝声隐隐，人语沈沈。
月华如水，香街尘冷，阑干琐碎花阴。
罗帏不隔婵娟，多情伴人，孤枕最分明。
见屏山翠叠，遮断行云。
因记款曲西厢，趁凌波步影，笑拾遗簪。
元宵相次近也，沙河箫鼓，却是如今。
行行舞袖歌裙。
归还不管更深。
黯无言，新愁旧月，空照黄昏。